b'\n_START_ARTICLE_\nIuliu Coroianu\n_START_PARAGRAPH_\nIuliu Coroianu (n. 1847, Craidorol\xc8\x9b, Satu Mare - d. 29 martie 1927, Cluj) a fost un jurist rom\xc3\xa2n din Transilvania, frate al Clarei Maniu. Iuliu Coroianu a fost deputat \xc3\xaen Marea Adunare Na\xc8\x9bional\xc4\x83 de la Alba Iulia 1918.\n_START_SECTION_\nFamilia\n_START_PARAGRAPH_\nTat\xc4\x83l s\xc4\x83u, Dumitru Coroianu, a fost protopop rom\xc3\xa2n unit (greco-catolic) de Craidorol\xc8\x9b \xc3\xaentre 1843-1853.\n_START_SECTION_\nStudiile\n_START_PARAGRAPH_\nIuliu Coroianu a efectuat studii de \xc8\x99tiin\xc8\x9be politice \xc8\x99i drept la Oradea, pe urm\xc4\x83 la Universitatea de la Budapesta, unde \xc8\x99i-a luat licen\xc8\x9ba \xc3\xaen avocatur\xc4\x83.\n_START_SECTION_\nCariera profesional\xc4\x83\n_START_PARAGRAPH_\n\xc8\x98i-a \xc3\xaenceput cariera ca jurist la \xc8\x98imleu Silvaniei. \xc3\x8en anul 1872 a ajuns subprefect \xc3\xaen cercul Crasna din comitatul Crasna. Din 1874 a activat ca avocat la Cluj. \xc3\x8en aceast\xc4\x83 calitate a fost ap\xc4\x83r\xc4\x83tor \xc3\xaen procesele penale deschise unor jurnali\xc8\x99ti rom\xc3\xa2ni. \xc3\x8en urma str\xc4\x83duin\xc8\x9belor sale  s-a \xc3\xaenfiin\xc8\x9bat la Cluj \xc3\xaen anul 1886 institu\xc8\x9bia de credit \xc8\x99i economii Economul. Din 1881 a activat ca membru \xc3\xaen adun\xc4\x83rile (conferin\xc8\x9be) aleg\xc4\x83torilor rom\xc3\xa2ni, ulterior a fost ales \xc3\xaen Comitetul central al Conferin\xc8\x9bei aleg\xc4\x83torilor rom\xc3\xa2ni din 1888.  _NEWLINE_A redactat \xc8\x99i prezentat la conferin\xc8\x9b\xc4\x83 un memorial cu obiectivele Partidului Na\xc8\x9bional Rom\xc3\xa2n din Transilvania \xc8\x99i Ungaria._NEWLINE_\xc3\x8entre 1918-1920 a fost ministru al agriculturii \xc3\xaen Consiliul Dirigent al Transilvaniei.'